# AMD Athlon

### Wikipedia

AMD Athlon XP 1700+

Athlon on AMD:n suunnitteleman ja valmistaman suoritinsarjan tuotemerkki. Alkuperäinen Athlon, Athlon Classic, oli ensimmäinen seitsemännen sukupolven x86-suoritin. Suoritin oli ensimmäinen, joka säilytti pitkän aikaa suorituskykyetumatkansa Intelin vastaavaan prosessoriin. AMD on jatkanut Athlon -sarjaa AMD Athlon 64:lla, joka on 64-bittinen kahdeksannen sukupolven suoritin. Athlon 64 perustuu AMD64-teknologiaan.

## [muokkaa] K7 ja K75

Kun AMD julkaisi Athloninsa vuoden 1999 kesäkuun lopulla, sen kellotaajuus oli 500 MHz ja suoritin käytti Slot A-kantaa, joka oli 180° käännetty Slot 1-kanta. Suoritinta valmistettiin 250 nm:n prosessilla. L1-tason välimuistia suorittimessa oli 128 kt ja 512 kt:n L2-välimuisti oli suorittimen piirilevyllä ja toimi ensimmäisissä malleissa puolella ytimen kellotaajuudesta. tähän ensimmäiseen K7-ytimeen pohjautuvia Athloneita oli saatavilla 700 MHz asti.

Uudemmalla 0.18u valmistustekniikalla valmistettu malli oli koodinimeltään K75. Ensimmäisissä malleissa L2-välimuisti oli hidastettu toimimaan 40%:lla ytimen kellotaajuudesta, koska riittävän nopeita SRAM-piirejä ei ollut saatavilla. Viimeinen Slot A-malli toimi 1 GHz taajuudella, tässä L2-välimuisti toimi kolmasosalla ytimen kellotaajuudesta.

## [muokkaa] Thunderbird

Vuoden 2000 kesän aikana AMD julkaisi Socket A-kantaa käyttävän koodinimeä Thunderbird-käytävän Athlon-prosessorin ja sille pikkuveljen eli Duronin (koodinimeltään Spitfire). Thunderbird tehtiin 180 nm:n kupariprosessilla, ja sen kellotaajus nostettiin lopulta peräti 1,4 GHz:iin. Ytimen nopeudella toimivaa L2-välimuistia Thunderbirdissä oli 256 kt.

## [muokkaa] Palomino

Thunderbirdin seuraajaa eli Palominoa myytiin Athlon XP-nimellä. Palomino-ytimeen oli lisätty tuki SSE-käskyille, tehty muutama suorituskykyä parantava pikkuparannus sekä myös piirin virrankulutusta oli saatu painettua alas ja piirin kellotaajuutta nostettua. Lisäksi AMD otti käyttöön mallimerkinnän, jonka se väitti kertovan kuinka nopeaa Thunderbirdiä suoritin vastaa, yleisesti kuitenkin pidettiin selvänä, että mallinumero kertoo vastaavan Pentium 4:n kellotaajuuden.

## [muokkaa] Thoroughbred ja Barton

Myöhemmin Athlon XPstä tehtiin uudemman valmistustekniikan malli, koodinimeltään Thoroughbred sekä tästä isommalla L2-välimuistilla oleva malli, koodinimeltään Barton. Nopein Athlon XP-suoritin pyöri 2.2 GHz kellotaajuudella ja sen mallimerkintä oli 3200+.

Haettu osoitteesta http://fi.wikipedia.org../../../a/m/d/AMD_Athlon_e067.html

Luokka: Suorittimet

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Bahasa Indonesia
- Česky
- Deutsch
- English
- Español
- Français
- Italiano
- עברית
- Magyar
- Nederlands
- 日本語
- Polski
- Português
- Русский
- Slovenčina
- Svenska
- Türkçe
- 中文
- 古文 / 文言文